En kraftig brand i et genbrugslager for elektronik på Lystrupvej i det nordlige Aarhus, sender i øjeblikket giftig røg ind over et stort område ved Lystrup, Lisbjerg, Egå, Skæring og Hjortshøj.

Politiet advarer beboerne i området, fordi røgen kan være farlig at indånde.

I følge politiets vagtcentral brænder det kraftigt i bygninger tilhørende Averhoff Computer Genbrug, der ligger på hjørnet af Lystrupvej og Vejlbjergvej.

- Der er tale om giftig røg fra brændende elektronikdele og plastic fra forskellige former for edb-udstyr, siger Jan Jensen fra Østjyllands Politis vagtcentral.

Den sorte røgsøjle fra brandstedet kan i øjeblikket ses fra hele Aarhus-området.

Politiet har i øjeblikket ikke oplyst noget om brandårsagen eller om eventuelt tilskadekomne.

I følge de seneste oplysninger til Ekstra Bladet er der ingen personskade, men udelukkende materielle skader.

Opdateres...